pythainlp/thai-wiki-dataset-v4 huggingface dataset:
อัลวะลีด บิน เฏาะลาล

เจ้าชายอัลวะลีด บิน เฏาะลาล (ประสูติเมื่อวันที่ 7 มีนาคม ค.ศ. 1955) เป็นพระบรมวงศานุวงศ์ของซาอุดีอาระเบีย นักธุรกิจ และนักลงทุนผู้มั่งคั่งจากการเป็นผู้ก่อตั้งและผู้ถือหุ้นใหญ่ (ร้อยละ 95) ของคิงดอมโฮลดิงคอมแพนี บริษัทที่มีการลงทุนในภาคการเงิน การท่องเที่ยว สื่อมวลชน บันเทิง ค้าปลีก เกษตรกรรม ปิโตรเคมี การบิน เทคโนโลยี และอสังหาริมทรัพย์ บริษัทมีมูลค่าทางการตลาดสูงถึง 18 พันล้านดอลลาร์สหรัฐในปี ค.ศ. 2013 นิตยสาร "ไทม์" เคยขนานพระนามของเจ้าชายว่าเป็น วอร์เรน บัฟเฟตต์ชาวอาหรับ นอกจากนี้ นิตยสาร "ฟอบส์" ยังจัดให้เจ้าชายเป็นบุคคลที่ร่ำรวยที่สุดอันดับ 45 ของโลกในปี ค.ศ. 2017 ด้วยมูลค่าทรัพย์สินสุทธิ 18.7 พันล้านดอลลาร์สหรัฐ
ประเทศเยอรมนีในโอลิมปิกเยาวชนฤดูร้อน 2018

ประเทศเยอรมนี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเยอรมนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 75 คน ใน 23 ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลแบ่งเป็น 3 เหรียญทอง 4 เหรียญเงิน และ 2 เหรียญทองแดง รวมทั้งหมด 9 เหรียญ
เคนเนท ทอมสัน

เคนเนท รอย ทอมสัน บารอนทอมสันที่ 2 แห่งกองทัพเรือ  เกิดเมื่อวันที่ 1 กันยายน ค.ศ. 1923 เป็นนักธุรกิจชาวแคนาดา-สหราชอาณาจักร ผู้สร้างความมั่งคั่งจากธุรกิจสื่อมวลชน เคยได้รับการจัดอันดับจากนิตยสารฟอบส์ให้เป็นบุคคลที่ร่ำรวยที่สุดอันดับที่ 9 ของโลกในปี ค.ศ. 2006 ด้วยมูลค่าทรัพย์สินสุทธิประมาณ 19.6 พันล้านดอลลาร์สหรัฐ ก่อนจะเสียชีวิตในเดือนมิถุนายนของปีนั้น
ท็อดด์ ฟิลลิปส์

ท็อดด์ ฟิลลิปส์  เกิดเมื่อวันที่ 20 ธันวาคม ค.ศ. 1970 เป็นผู้ผลิตภาพยนตร์และนักแสดงชาวอเมริกัน เขาเป็นที่รู้จักในฐานะนักเขียนบทและกำกับภาพยนตร์ "เทปสบึมส์ ต้องเอาคืนก่อนถึงมือเธอ" (2000), "ก๊วนแสบ โสดไม่มีลิมิต" (2003), "คู่พยัคฆ์แสบซ่าท้านรก" (2004), "เมายกแก๊ง แฮงค์ยกก๊วน" (2009, 2011, และ 2013) และ "คู่แปลก ทริปป่วน ร่วมไปให้ทันคลอด" (2010) จากงานของเขาในฐานะนักเขียนบทภาพยนตร์แนวเสียดสีคอมเมดี้เรื่อง "โบแรต: กระจอกข่าวเปิ่น..ป่วนเมืองมะกัน" (2006) ฟิลลิปส์ได้รับการเสนอชื่อเข้าชิงรางวัลออสการ์ สาขาบทภาพยนตร์ดัดแปลงยอดเยี่ยม
ฟิลลิปส์ยังทำภาพยนตร์แนวทางอื่นๆ เขากำกับภาพยนตร์อาชญากรรมชีวประวัติเรื่อง "" (2016) และภาพยนตร์เขย่าขวัญจิตวิทยาเรื่อง "โจ๊กเกอร์" (2019) ซึ่งต่อมาได้รับรางวัลสิงโตทองคำในงานเทศกาลภาพยนตร์นานาชาติเวนิสครั้งที่ 76 และทำให้เขาได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม และ บทภาพยนตร์ดัดแปลงยอดเยี่ยม ควบคู่ไปกับ สกอตต์ ซิลเวอร์
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ ท็อดด์ ฟิลลิปส์
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ
รางวัล.
จำนวนรางวัลที่เข้าชิงและได้รับจากภาพยนตร์ของ ท็อดด์ ฟิลลิปส์
เดวิด ทอมสัน

เดวิด เคนเนธ รอย ทอมสัน บารอนทอมสันที่ 3 แห่งกองทัพเรือ  เกิดเมื่อวันที่ 12 มิถุนายน ค.ศ. 1957 เป็นนักธุรกิจชาวแคนาดาเจ้าของเครือข่ายธุรกิจสื่อผู้ให้บริการข้อมูลการเงินรายใหญ่ โดยรับกิจการต่อจากเคนเนธ ทอมสัน บิดาในปี ค.ศ. 2006 ดำรงตำแหน่งประธานของทอมสันคอร์ปอเรชัน
ในเดือนพฤษภาคม ค.ศ. 2007 ทอมสันได้รวมกิจการกับสำนักข่าวรอยเตอร์ส เปลี่ยนชื่อบริษัทใหม่เป็นทอมสัน รอยเตอร์ส และในปี ค.ศ. 2019 ทอมสันได้รับการจัดอันดับให้เป็นบุคคลที่ร่ำรวยที่สุดในแคนาดา ด้วยมูลค่าทรัพย์สินสุทธิ 37.8 พันล้านดอลาร์สหรัฐ
นาโช บิดัล (นักฟุตบอล)

อิกนาซิโอ "นาโช" บิดัล มิราเยส (เกิดวันที่ 24 มกราคม ค.ศ. 1995) เป็นนักฟุตบอลชาวสเปนผู้เล่นในตำแหน่งแบ็กขวา ให้แก่เรอัลโอบิเอโด สโมสรในลาลิกา 
สโมสรอาชีพ.
บาเลนเซีย.
บิดัลเกิดที่เอลกัมเปลโย จังหวัดอาลิกันเต แคว้นบาเลนเซีย เขาได้เข้าร่วมทีมเยาวชนของบาเลนเซียใน ค.ศ. 2009 เขาได้ลงเล่นให้กับทีมสำรองครั้งแรกเมื่อวันที่ 23 มีนาคม ค.ศ. 2014 โดยลงเล่นเป็นตัวสำรองในช่วงครึ่งหลังแทน โฆเซ ลุยส์ กายา ในนัดที่บุกไปแพ้เลบันเต เบ 0–2 ในเซกุนดาดิบิซิออน เบ
บิดัลทำประตูแรกได้เมื่อวันที่ 14 มกราคม ค.ศ. 2017 ในนัดที่เปิดบ้านเอาชนะอัสปัญญ็อล เบ 2–1 เขาได้ลงเล่นให้กับทีมในเซกุนดาดิบิซิออน เบ ฤดูกาล 2016–17 ทั้งหมด 42 นัด ซึ่งในวันที่ 4 พฤษภาคม ค.ศ. 2017 นั้นเอง เขาได้ต่อสัญญากับสโมสรจนถึง ค.ศ. 2020
ในวันที่ 18 สิงหาคม ค.ศ. 2017 บิดัลได้ลงเล่นให้กับทีมชุดใหญ่ในลาลิกาเป็นครั้งแรก ในนัดที่เปิดบ้านเอาชนะลัสปัลมัสไปได้ 1–0 ต่อมาเขาทำประตูแรกในลาลิกาเมื่อวันที่ 24 กันยายน ช่วยให้ทีมเอาชนะเรอัลโซซิเอดัดไปได้ 3–2
โอซาซูนา.
ในวันที่ 13 กรกฎาคม ค.ศ. 2018 บิดัลเซ็นสัญญา 4 ปีกับโอซาซูนาในเซกุนดาดิบิซิออน เขาได้ลงเล่นถึง 38 นัดในฤดูกาล 2018–19 โดยเขาทำ 5 แอสซิสต์ ช่วยให้ทีมเลื่อนชั้นกลับสู่ลีกสูงสุดในฐานะแชมป์
เกียรติประวัติ.
โอซาซูนา
ประเทศเช็กเกียในโอลิมปิกเยาวชนฤดูร้อน 2018

ประเทศเช็กเกีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเช็กเกียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 53 คน ใน 19 ชนิดกีฬา ผลการแข่งขันครั้งนี้ประเทศเช็กเกียได้รับเหรียญรางวัลแบ่งเป็น 3 เหรียญทอง 3 เหรียญเงิน และ 5 เหรียญทองแดง รวมทั้งหมด 11 เหรียญ
เนเฟริทาเจเนน

เนเฟริทาเจเนน เป็นพระมเหสีในฟาโรห์อเมเนมเฮตที่ 1 และทรงเป็นพระราชมารดาของฟาโรห์เซนุสเรตที่ 1 ฟาโรห์ในช่วงราชวงศ์ที่สิบสองแห่งอียิปต์โบราณ ซึ่งข้อมูลเหล่านี้ได้ถูกพบบนรูปสบักของพระโอรสของพระองค์ 
พระองค์ได้รับพระอิสริยยศเป็น "พระพันปี" (mwt-niswt)
ไม่ทราบข้อมูลทีสามารถระบุได้ว่าพระองค์ประสูติ อภิเษกสมรส และสิ้นพระชนม์เมื่อใด แต่สามารถสันนิษฐานได้ว่าพระองค์คงจะมีพระชนม์ชีพในช่วงศตวรรษที่ 20 ก่อนคริสตกาล
ประเทศอียิปต์ในโอลิมปิกเยาวชนฤดูร้อน 2018

ประเทศอียิปต์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอียิปต์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 68 คน ใน 23 ชนิดกีฬา ผลการแข่งขันครั้งนี้ประเทศอียิปต์ได้รับเหรียญรางวัลแบ่งเป็น 3 เหรียญทอง 2 เหรียญเงิน และ 7 เหรียญทองแดง รวมทั้งหมด 12 เหรียญ
พระเจ้าศิศุนาค

พระเจ้าศิศุนาค (ไอเอเอสที: Śiśunāga; ประมาณ 413 – 395 ปีก่อนคริสตกาล) เป็นผู้ก่อตั้ง ราชวงศ์ศิศุนาค แห่ง แคว้นมคธ ซึ่งอยู่ทางตอนเหนือของประเทศอินเดียในปัจจุบัน แต่เดิมเขาเป็นแค่อำมาตย์ในราชสำนักของ ราชวงศ์หรยังกะ เขาขึ้นเสวยราชย์บนบัลลังก์โดยผู้ที่ต่อต้านการปกครองของราชวงศ์หรยังกะ เมื่อพระองค์สวรรคต พระเจ้ากลาโศก พระราชบุตรทรงเสวยราชย์สืบต่อ
กีฬาขี่ม้าในโอลิมปิกฤดูร้อน 2020 – รอบคัดเลือก

การแข่งขันกีฬาขี่ม้าในโอลิมปิกฤดูร้อน 2020 รอบคัดเลือก เป็นการแข่งขันขี่ม้าเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 200 คน แบ่งเป็น 3 สาขา (75 คนสำหรับการกระโดดข้ามเครื่องกีดขวาง, 65 คนอีเว้นติ้ง และ 60 คนสำหรับศิลปะบังคับม้า) ทีมในแต่ละสาขาประกอบด้วยสามคู่ ม้าและผู้ขี่ แต่ละประเทศที่ผ่านการคัดเลือกประเภททีม (20 ทีมสำหรับการกระโดดข้ามเครื่องกีดขวาง, 15 ทีมสำหรับอีเว้นติ้งและศิลปะบังคับม้า) จะได้รับโควต้า 3 คนในประเภทเดี่ยวสำหรับสาขานั้นๆ ส่วนประเทศที่ไม่ผ่านการคัดเลือกประเภททีมจะได้รับโควต้า 1 คนในประเภทเดี่ยวสำหรับศิลปะบังคับม้าแลักระโดดข้ามเครื่องกีดขวาง และสูงสุด 2 คน ในรายการอีเว้นติ้งเดี่ยว ซึ่งรวมทั้งหมด 15 คน ในสาขากระโดดข้ามเครื่องกีดขวางและศิลปะการบังคับม้า และ 20 คน สำหรับอีเว้นติ้ง ประเภททีมคัดเลือกจากการแข่งขันขี่ม้าโลกและการแข่งขันระดับทวีป ในขณะที่ประเภทเดี่ยวจะคัดจากอันดับโลก ประเทศญี่ปุ่นเจ้าภาพจะได้รับโควต้าประเภทมทีมทุกสาขาโดยอัตโนมัติ 
<templatestyles src="การอ้างอิง/styles.css"/>^1 –
กีฬาฟันดาบในโอลิมปิกฤดูร้อน 2020 – รอบคัดเลือก

การแข่งขันกีฬาฟันดาบในโอลิมปิกฤดูร้อน 2020 รอบคัดเลือก เป็นการแข่งขันฟันดาบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส คัดเลือกจากการจัดอันดับของสหพันธ์ฟันดาบนานาชาติและการแข่งขันของสี่ทวีป
สำหรับประเภททีม มี 8 ทีมที่ผ่านการคัดเลือกแต่ละรายการ แต่ละทีมประกอบด้วยนักกีฬา 3 คนและตัวเลือกคนที่ 4 ทีมที่ได้ 4 อันดับแรกของโลกจะได้รับการคัดเลือก ทีมที่ได้อันดับดีที่สุดในลำดับถัดไปของแต่ละโซน (แอฟริกา, อเมริกา, ยุโรป และเอเชีย-โอเชียเนีย) จะได้รับการคัดเลือกแต่จะต้องอยู่ใน 16 อันดับแรก ถ้าโซนนั้นๆไม่อยู่ในอันดับที่ 5-16 จะไม่มีประเทศได้รับการคัดเลือก จะคัดเลือกโดยไม่คำนึงถึงโซน
กีฬากอล์ฟในโอลิมปิกฤดูร้อน 2020 – รอบคัดเลือก

การแข่งขันกีฬากอล์ฟในโอลิมปิกฤดูร้อน 2020 รอบคัดเลือก เป็นการแข่งขันกอล์ฟเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส ไม่ได้ขึ้นอยู่กับการแข่งขันรอบคัดเลือกใด ๆ แต่เป็นการจัดอันดับโดยสหพันธ์กอล์ฟนานาชาติ
การคัดเลือกจะขึ้นอยู่กับการจัดอันดับโลก (อันดับโลกอย่างเป็นทางการสำหรับกอล์ฟชายและหญิงอันดับโลกสำหรับกอล์ฟหญิง) ณ วันที่ 22 มิถุนายน พ.ศ. 2563 (ชาย) หรือ 29 มิถุนายน พ.ศ. 2563 (หญิง) โดยมีนักกีฬาทั้งหมด 60 คนที่มีผ่านการคัดเลือกทั้งชายและหญิง นักกีฬา 15 อันดับแรกของแต่ละเพศจะผ่านคัดเลือกโดยมีนักกอล์ฟสี่คนต่อประเทศที่สามารถผ่านการคัดเลือกนี้ ส่วนที่เหลือจะเป็นของนักกอล์ฟอันดับสูงสุดจากประเทศที่ยังไม่มีนักกอล์ฟสองคนที่ผ่านการคัดเลือกโดยจำกัดให้มีสองคนต่อประเทศ IGF รับประกันว่านักกอล์ฟอย่างน้อยหนึ่งคนจากประเทศเจ้าภาพและแต่ละภูมิภาค (แอฟริกา อเมริกา เอเชีย ยุโรป และโอเชียเนีย) จะมีได้รับคัดเลือก และจะประกาศรายชื่อนักกีฬาที่ผ่านการคัดเลือกประจำสัปดาห์ตามการจัดอันดับล่าสุดสำหรับชายและหญิง 
ผลการคัดเลือก.
หญิง.
อันดับล่าสุดสำหรับการแข่งขัน ณ วันที่ 29 มิถุนายน 2021
วิลเฮ็ล์ม ไฮเออ

พลเอกอาวุโส เอากุสท์ วิลเฮ็ล์ม ไฮเออ  เป็นนายทหารบกชาวเยอรมัน เคยเป็นนายพลในช่วงสงครามโลกครั้งที่หนึ่งทั้งด้านแนวรบตะวันตกและตะวันออก ต่อมาภายหลังสงคราม เขาได้ช่วยงานพลเอกฮันส์ ฟ็อน เซคท์ ในการจัดระเบียบกองทัพใหม่ที่เรียกว่าไรชส์แวร์ ไฮเออได้ดำรงตำแหน่งเจ้ากรมกำลังพล  และต่อมาเป็นผู้บัญชาการมณฑลทหารที่ 1  ต่อมาเมื่อพลเอกเซคท์ลาออกจากตำแหน่งอธิบดีกรมทหารบกเยอรมันในปีค.ศ. 1926 เขาจึงได้รับเลือกให้ดำรงตำแหน่งต่อจากเซคท์จนกระทั่งเกษียณหน้าที่ในปีค.ศ. 1930
รายชื่อประเทศเรียงตามจำนวนเศรษฐีพันล้าน

รายชื่อต่อไปนี้คือรายชื่อของประเทศเรียงตามจำนวนมหาเศรษฐีที่มีมูลค่าทรัพย์สินสุทธิเกิน 1 พันล้านดอลลาร์หสหรัฐ ประเมินโดยนิตยสารฟอบส์
== จำนวนเกในแต่ละทวีป
1 พันล้านคน และนิกก้า อีก 2 พันล้านคน
เทศบาลเมืองคูคต

เทศบาลเมืองคูคต เป็นเทศบาลเมืองซึ่งมีอาณาเขตครอบคลุมพื้นที่หมู่ที่ 4–5, 8–11, 13–18 และบางส่วนของหมู่ที่ 3, 6, 7, 12 ตำบลคูคต อำเภอลำลูกกา จังหวัดปทุมธานี เดิมมีฐานะเป็น "สุขาภิบาลคูคต" แล้วจึงยกฐานะขึ้นเป็นเทศบาลเมืองใน พ.ศ. 2539 ต่อมาในเดือนมีนาคม พ.ศ. 2542 ได้เปิดใช้งานอาคารสำนักงานเทศบาลแห่งใหม่ ปัจจุบันเทศบาลเมืองคูคตมีประชากร 43,941 คน
เทศบาลเมืองคูคตอยู่ห่างจากตัวอำเภอลำลูกกาไปประมาณ 16 กิโลเมตร การขนส่งมีถนนสายหลักอย่างถนนพหลโยธินและถนนวิภาวดีรังสิต ซึ่งถนนทั้งสองสายมาบรรจบกันที่อนุสรณ์สถานแห่งชาติ นอกจากนี้ยังมีเส้นทางรถไฟฟ้าสายสีเขียวซึ่งมาสิ้นสุดที่สถานีคูคตในเขตเทศบาล และมีโครงการส่วนต่อขยายไปยังถนนกาญจนาภิเษก การไฟฟ้าอยู่ภายใต้การดูแลของการไฟฟ้าส่วนภูมิภาครังสิต ส่วนการประปาอยู่ภายใต้การควบคุมของการประปาส่วนภูมิภาครังสิต เขตเทศบาลเป็นพื้นที่ชานเมืองหรือปริมณฑลของกรุงเทพมหานคร มีศูนย์กลางรับส่งสินค้าเกษตร นั่นคือ ตลาดสี่มุมเมือง และมีห้างสรรพสินค้า คือ เซียร์ รังสิต
ประชากรในเขตเทศบาลส่วนใหญ่นับถือศาสนาพุทธ มีโรงเรียน 11 แห่ง และมีโรงพยาบาลหนึ่งแห่ง ได้แก่ โรงพยาบาลแพทย์รังสิต ซึ่งเป็นโรงพยาบาลเอกชน เขตเทศบาลแห่งนี้ยังเป็นที่ตั้งของสถานที่สำคัญทางประวัติศาสตร์อย่างอนุสรณ์สถานแห่งชาติซึ่งปรากฏในตราสัญลักษณ์ของเทศบาล
เทศบาลเมืองบ้านกรด

บ้านกรด เป็นเทศบาลเมืองในตำบลบ้านกรด อำเภอบางปะอิน จังหวัดพระนครศรีอยุธยา ปัจจุบันเป็นปริมณฑลที่เป็นพื้นที่ขยายตัวของชุมชนเมืองที่รองรับความเจริญเติบโตของนครพระนครศรีอยุธยา นิคมอุตสาหกรรมบางปะอิน และนิคมอุตสาหรรมบ้านหว้า โดยมีฐานะเป็นเทศบาลเมืองในปี พ.ศ. 2562
ที่ตั้งและอาณาเขต.
เทศบาลเมืองบ้านกรด มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เดิมพื้นที่มีฐานะเป็นสภาตำบลบ้านกรดใน พ.ศ. 2516 ก่อนที่ พ.ศ. 2538 สภาตำบลบ้านกรดมี 11 หมู่บ้าน พื้นที่ 13.41 ตารางกิโลเมตร ประชากร 3,684 คน และ 825 ครัวเรือน กระทรวงมหาดไทยจึงพิจารณาให้สภาตำบลบ้านกรดอยู่ในเงื่อนไขที่จะจัดตั้งเป็นองค์การบริหารส่วนตำบลได้ สภาตำบลบ้านกรดจึงได้รับการจัดตั้งเป็นองค์การบริหารส่วนตำบลบ้านกรด ในปี พ.ศ. 2539
ปี พ.ศ. 2553 องค์การบริหารส่วนตำบลบ้านกรดมีประชากรในพื้นที่ 6,519 คน และมี 3,363 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมา ตั้งแต่ 12.0 ล้านบาทขึ้นไป และได้รับความเห็นชอบจากราษฎร จึงได้รับการพิจารณาจากกระทรวงมหาดไทยให้จัดตั้งขึ้นเป็นเทศบาลตำบล ปี พ.ศ. 2554 นายบุญจง วงศ์ไตรรัตน์ รัฐมนตรีช่วยว่าการกระทรวงมหาดไทย ได้อนุมัติจัดตั้งเป็นเทศบาลตำบลบ้านกรด
ปี พ.ศ. 2561 เทศบาลตำบลบ้านกรดมีประชากรในพื้นที่ 10,880 คน มี 11 หมู่บ้าน 20 ชุมชน ปีงบประมาณ พ.ศ. 2561 มีรายได้จริงไม่รวมเงินอุดหนุนจำนวน 87.25 ล้านบาทและมีรายจ่ายประจำ 19.93 ล้านบาท มีความเจริญเติบโตและพัฒนาในหลายด้าน และมีการเปลี่ยนแปลงของบริบทสังคม มีธนาคาร 5 แห่ง, ร้านค้า 280 แห่ง, สถานีจำหน่ายน้ำมัน 2 แห่ง, โรงงงานอุตสาหกรรม 1 แห่ง โดยนายประยูร รัตนเสนีย์ ผู้ว่าราชการจังหวัดพระนครศรีอยุธยา และนายไพรัตน์ เพชรยวน นายอำเภอบางปะอินได้ให้ความเห็นชอบ ปี พ.ศ. 2562 พลเอกอนุพงษ์ เผ่าจินดา รัฐมนตรีว่าการกระทรวงมหาดไทย ได้อนุมัติจัดตั้งเป็นเทศบาลเมืองบ้านกรด
หมู่บ้านและประชากร.
เทศบาลเมืองบ้านกรดประกอบด้วยหมู่บ้านทั้งสิ้นจำนวน 11 หมู่บ้าน 20 ชุมชน มีจำนวนประชากร 14,339 คน แบ่งเป็นชาย 6,612 คน หญิง 7,727 คน (เดือนธันวาคม 2566) 
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
คาร์ล อัลเบร็ชท์ ผู้ลูก

คาร์ล อัลเบร็ชท์ ผู้ลูก  เกิดเมื่อปี ค.ศ. 1948 เป็นมหาเศรษฐีชาวเยอรมัน บุตรชายของคาร์ล อัลเบร็ชท์ ผู้ก่อตั้งเครือบริษัทซูเปอร์มาร์เก็ตอัลดีร่วมกับน้องชายเทโอ
อัลเบร็ชท์ทำงานกับอัลดีเซาด์อยู่หลายตำแหน่งจนลาออกเนื่องจากถูกวินิจฉัยว่าเป็นมะเร็ง(รักษาหายแล้วในเวบาต่อมา) เขาและเบอาเทอ ไฮส์เทอร์ ผู้เป็นน้องสาวเป็นผู้ดูแลทรัพย์กองทุนซีปมันน์สติฟตุง ที่ควบคุมดูแลกิจการของอัลดีเซาด์ เป็นที่มาของความมั่งคั่งของตระกูล เมื่อนับทรัพย์สินรวมกับน้องสาวแล้วจะมีมูลค่าสุทธิ 25 พันล้านดอลลาร์สหรัฐ (ธันวาคม ค.ศ. 2018) อัลเบร็ชท์แต่งงานกับกาเบรียลเลอ แมร์เตส แต่ไม่มีบุตรด้วยกัน
ศึกเทพสวรรค์ ชูราโตะ

ศึกเทพสวรรค์ ชูราโตะ  เป็นการ์ตูนมังงะญี่ปุ่นที่สร้าง เขียนและวาดโดย Hiroshi Kawamoto ต่อมาดัดแปลงเป็นการ์ตูนอนิเมะโดยสตูดิโอทัตสึโนโกะโปรดัคชั่น หนึ่งในสตูดิโออนิเมะเก่าแก่ชื่อดังของญี่ปุ่น มีความยาวทั้งหมด 38 ตอน ออกอากาศทางโทรทัศน์โตเกียวระหว่างวันที่ 6 เมษายน พ.ศ 2532 ถึง 18 มกราคม พ.ศ. 2533 และมี OVA อีก 1 ภาค ความยาว 6 ตอน ชื่อ #เปลี่ยนทาง ออกอากาศระหว่างวันที่ 16 สิงหาคม พ.ศ. 2534 ถึง 16 มีนาคม พ.ศ. 2535 เรื่องนี้นับเป็นการ์ตูนอนิเมะโชเน็งเรื่องหนึ่งที่ได้รับความนิยมสูงสุดของปี ค.ศ. 1989
เบอาเทอ ไฮส์เทอร์

เบอาเทอ ไฮส์เทอร์  เกิดเมื่อวันที่ 5 ตุลาคม ค.ศ. 1951 เป็นมหาเศรษฐีชาวเยอรมัน ธิดาของคาร์ล อัลเบร็ชท์ ผู้ก่อตั้งเครือบริษัทซูเปอร์มาร์เก็ตอัลดีร่วมกับน้องชายเทโอ
เธอและคาร์ล อัลเบร็ชท์ ผู้เป็นพี่ชายมีมูลค่าทรัพย์สินสุทธิรวมกัน 26.6 พันล้านดอลลาร์สหรัฐ (ค.ศ. 2018) เธอแต่งงานแล้วกับเปเตอร์ ไฮส์เทอร์ และมีบุตรด้วยกัน 6 คน ปัจจุบัน เธอ สามี และบุตรชายนั่งเป็นคณะกรรมการที่ปรึกษาของอัลดี
เลโอนิด มิเคลสัน

เลโอนิด วิกโตโรวิช มิเคลสัน  เกิดเมื่อวันที่ 11 สิงหาคม ค.ศ. 1955 เป็นนักธุรกิจและมหาเศรษฐีชาวรัสเซีย ดำรงตำแหน่งประธาน ประธานเจ้าหน้าที่บริหาร และผู้ถือหุ้นใหญ่ของบริษัทโนวาเท็ค ผู้ผลิตและส่งออกแก๊สรายใหญ่ของรัสเซีย
นิตยสารฟอบส์เผยว่ามูลค่าทรัพย์สินของมิเคลสันมีสูงถึง 26.9 พันล้านดอลลาร์สหรัฐในปี ค.ศ. 2019 และเป็นบุคคลที่ร่ำรวยที่สุดของรัสเซีย
ศรีจันท์ ฮินดูชา

ศรีจันท์ ปรมานันต์ ฮินดูชา  เกิดเมื่อวันที่ 28 พฤศจิกายน ค.ศ. 1935 เป็นนักธุรกิจสหราชอาณาจักรเชื้อสายอินเดีย ประธานและผู้ถือหุ้นใหญ่ของฮันดูจากรุ๊ป เมื่อรวมทรัพย์สินกับโกพิจันทร์ น้องชายแล้วจะมีทรัพย์สินมากที่สุดในสหราชอาณาจักร มักติดอันดับมหาเศรษฐีของอังกฤษและของเอเชียอยู่บ่อยครั้ง โดยนิตยสารฟอบส์เผยว่าพี่น้องตระกูลฮินดูจามีทรัพย์สินมากถึง 16.9 พันล้านดอลลาร์สหรัฐในปี ค.ศ. 2019
ฌอร์ฌี เปาลู เลมัน

ฌอร์ฌี เปาลู เลมัน (เกิดวันที่ 26 สิงหาคม ค.ศ. 1939) เป็นนักธุรกิจชาวบราซิลซึ่งมีสัญชาติสวิส ทำธุรกิจธนาคารเพื่อการลงทุนจนประสบความสำเร็จ มีมูลทรัพย์สินสุทธิมากถึง 24.6 พันล้านดอลลาร์สหรัฐในเดือนตุลาคม ค.ศ. 2019 ได้รับการจัดอันดับจากนิตยสาร "ฟอบส์" ให้เป็นบุคคลที่ร่ำรวยที่สุดอันดับที่ 37 ของโลก
มารีอา ฟรังกา ฟิสโซโล

มารีอา ฟรังกา ฟิสโซโล (เกิดวันที่ 21 มกราคม ค.ศ. 1939) เป็นนักธุรกิจชาวอิตาลี ภรรยาหม้ายของมีเกเล แฟร์เรโร อดีตเจ้าของบริษัทแฟร์เรโร ผู้ผลิตขนมรายใหญ่อันดับสองของยุโรป ในเดือนมีนาคม ค.ศ. 2018 นิตยสาร "ฟอบส์" เปิดเผยว่าเธอมีมูลค่าทรัพย์สินสุทธิ 2.2 พันล้านดอลลาร์สหรัฐ แต่หากนับรวมทรัพย์สินของบุตรและธิดาทายาของแฟร์เรโรแล้วจะทำให้ตระกูลนี้ร่ำรวยที่สุดในอิตาลี
อี ก็อน-ฮี

อี ก็อน-ฮี (ๅ; 9 มกราคม ค.ศ. 1942 – 25 ตุลาคม ค.ศ. 2020) เป็นนักธุรกิจชาวเกาหลีใต้ ประธานกลุ่มซัมซุงกรุ๊ป นิตยสาร "ฟอบส์" ประเมินว่าตระกูลของเขามีทรัพย์สินสุทธิมากถึง 40.8 พันล้านดอลลาร์สหรัฐ จึงเป็นตระกูลที่ร่ำรวยที่สุดในเกาหลีใต้ อี คอนฮีเป็นบุตรคนที่สามของอี บย็อง-ช็อล ผู้ก่อตั้งบริษัท
อี ก็อน-ฮี ลาออกจากบริษัทในเดือนเมษายน ค.ศ. 2008 หลังมีกรณีซัมซุงมีกรณีอื้อฉาวเรื่องงบประมาณ แต่ได้กลับเข้าสู่ตำแหน่งอีกครั้งในเดือนมีนาคม ค.ศ. 2010 จากนั้นในปี ค.ศ. 2014 เกิดอาการโรคหัวใจจนต้องเข้ารับการรักษาตัวในโรงพยาบาล
แอร์เนสโต แบร์ตาเรลลี

แอร์เนสโต แบร์ตาเรลลี  เกิดเมื่อวันที่ 22 กันยายน ค.ศ. 1965 เป็นนักธุรกิจชาวสวิสเชื้อสายอิตาลี ดำเนินธุรกิจด้านเภสัชกรรมและเทคโนโลยีชีวภาพ จนประสบความสำเร็จ นิตยสาร "ฟอบส์" เผยว่าเขามีมูลค่าทรัพย์สินสุทธิมากถึง 8.5 พันล้านดอลลารสหรัฐในเดือนมิถุนายน ค.ศ. 2018 จึงเป็นบุคคลที่ร่ำรวยที่สุดในประเทศสวิตเซอร์แลนด์
จีนา ไรน์ฮาร์ต

จอร์จีนา โฮป "จีนา" ไรน์ฮาร์ต  เกิดเมื่อวันที่ 9 กุมภาพันธ์ ค.ศ. 1964 เป็นนักธุรกิจชาวออสเตรเลีย ประธานกลุ่มแฮนค็อกพรอสเปกติง (Hancock Prospecting) บริษัทสำรวจและขุดเหมืองแร่ของเอกชนที่ก่อตั้งโดยแลง แฮนค็อก บิดาของเธอ จีนาเป็นบุคคลที่ร่ำรวยที่สุดคนหนึ่งในออสเตรเลีย นิตยสาร "ฟอบส์" เผยว่าเธอมีมูลค่าทรัพย์สินสุทธิ 14.8 พันล้านดอลลาร์สหรัฐใน ค.ศ. 2019 จึงเป็นเศรษฐีที่ร่ำรวยติดอันดับโลก
กีออจจา

กีออจจา  เป็นเมืองริมทะเลและเทศบาลในมหานครเวนิซ แคว้นเวเนโต ทางตอนเหนือของประเทศอิตาลี
เมืองตั้งอยู่บนเกาะเล็ก ๆ ตรงปากทางตอนใต้สู่ลากูนเวนิซ ตั้งอยู่ทางใต้ของเวนิซ ราว (หากเดินทางโดยทางถนน) เชื่อมต่อกับแผ่นดินใหญ่โดยถนน เทศบาลมีประชากรราว 50,000 คน
มาซาโยชิ ซง

มาซาโยชิ ซง  หรือ ซง จ็อง-อึย  เกิดเมื่อวันที่ 11 สิงหาคม ค.ศ. 1957 เป็นนักธุรกิจชาวญี่ปุ่นเชื้อสายเกาหลี ผู้ประกอบการด้านเทคโนโลยี นักลงทุน และมหาเศรษฐี เป็นผู้ก่อตั้งและประธานเจ้าหน้าที่บริหารของบริษัทซอฟต์แบงก์ และประธานเจ้าหน้าที่บริหารของบริษัทซอฟต์แบงก์โมบายล์ นอกจากนี้ยังเป็นประธานของอาร์มโฮลดิง บริษัทผู้ผลิตสารกึ่งตัวนำสัญชาติอังกฤษด้วย
นิตยสารฟอบส์เผยว่าซงมีมูลค่าทรัพย์สินสุทธิมากถึง 19.5 พันล้านดอลลาร์สหรัฐ จึงเป็นบุคคลที่ร่ำรวยเป็นอันดับ 2 ของญี่ปุ่นในเดือนมีนาคม ค.ศ. 2020
การก้าวผ่านวัย

การก้าวผ่านวัย  คือการที่วัยหนุ่มสาวเปลี่ยนจากการวัยเด็กสู่ผู้ใหญ่ เกิดขึ้นในช่วงวัยรุ่น อายุในการเปลี่ยนผ่านวัยแตกต่างกันไปตามแต่ละสังคม รวมถึงมีการเปลี่ยนแปลงทางร่างกาย อาจมีข้อปฏิบัติทางกฎหมายหรืออาจมีพิธีกรรมในหลายสังคม ปัจจุบันในบางสังคมการก้าวผ่านวัยเกี่ยวข้องกับพัฒนาการทางเพศ โดยเฉพาะการเริ่มแรกมีระดูและการหลั่งอสุจิครั้งแรก 
ส่วนด้านอื่น เกี่ยวข้องกับวัยที่ตอบรับการนับถือศาสนา โดยเฉพาะในสังคมตะวันตก มีข้อปฏิบัติทางกฎหมาย ระบุในช่วงวัยรุ่นตอนปลายหรือเริ่มเป็นผู้ใหญ่ โดยมากระบุอายุ 17-21 ปี ว่าจะไม่ถือเป็นผู้เยาว์อีกต่อไป และมีสิทธิสมบูรณ์และความรับผิดชอบต่อการเป็นผู้ใหญ่ ที่ถือเป็นการก้าวผ่านวัยอย่างชัดเจน ในหลายวัฒนธรรมมีพิธีกรรมที่ทำเพื่อบ่งบอกการก้าวผ่านวัย นอกจากนั้นการก้าวผ่านวัย ยังเป็นรูปแบบหนึ่งของเนื้อหาในงานวรรณกรรมและภาพยนตร์ หรือแม้แต่ในการ์ตูนอีกด้วย
เทร์รี กัว

เทร์รี กัว (อักษรโรมัน: Terry Gou) หรือ กัว ไถหมิง  เกิดเมื่อวันที่ 18 ตุลาคม ค.ศ. 1950 เป็นนักธุรกิจชาวไต้หวัน ผู้ก่อตั้งบริษัทฟ็อกซ์คอนน์ และเป็นประธานและผู้จัดการทั่วไปของบริษัทด้วย ฟ็อกซ์คอนน์เป็นผู้ผลิตอุปกรณ์อิเล็กทรอนิกส์รายใหญ่ของโลกและเป็นผู้ผลิตแผ่นวงจรพิมพ์รายใหญ่ มีโรงงานตั้งอยู่ในหลายประเทศโดยเฉพาะในประเทศจีนแผ่นดินใหญ่ ซึ่งมีลูกจ้างมากถึง 1.2 ล้านคน
มูรัท อึลแคร์

มูรัท อึลแคร์  เป็นนักธุรกิจชาวตุรกีและประธานบริษัทยิลดิซโฮลดิง ผู้ผลิตอาหารรายใหญ่ของโลก มีธุรกิจในยุโรปกลางและยุโรปตะวันออก ตะวันออกกลาง และแอฟริกา ผลิตภัณฑ์ที่โด่งดังของบริษัทได้แก่โกไดวา ช็อกโกแลตเทียร์ พลาดิส และโซก
ในปี ค.ศ. 2020 นิตยสาร "ฟอบส์" จัดอันดับให้อึลแคร์เป็นบุคคลที่ร่ำรวยที่สุดในตุรกี ด้วยมูลค่าทรัพย์สินสุทธิ 5.1 พันล้านดอลลาร์สหรัฐ
โรเบิร์ต อึ้ง

โรเบิร์ต อึ้ง (อักษรโรมัน: Robert Ng) หรือ หฺวัง จื้อเสียง  เกิดเมื่อ ค.ศ. 1952 เป็นนักธุรกิจชาวสิงคโปร์และประธานของกลุ่มซิโนกรุ๊ป บริษัทพัฒนาที่ดินสัญชาติฮ่องกง อยู่ในตำแหน่งมาตั้งแต่ปี ค.ศ. 1981
โรเบิร์ตเป็นบุตรคนโตของอึ้ง เต็ง ฟง นักอสังหาริมทรัพย์ผู้มั่งคั่ง นิตยสารฟอบส์เผยว่าโรเบิร์ตและฟิลิปผู้เป็นน้องมีทรัพย์สินรวมกันมากที่สุดในสิงคโปร์ คิดเป็นมูลค่าสุทธิ 12.1 พันล้านดอลลาร์สหรัฐในเดือนตุลาคม ค.ศ. 2019
โรเบิร์ต บูดี ฮาร์โตโน

โรเบิร์ต บูดี ฮาร์โตโน  หรือ หฺวัง ฮุ่ยจง  เกิดเมื่อ ค.ศ. 1940 เป็นนักธุรกิจชาวอินโดนีเซียเชื้อสายจีนผู้มั่งคั่งจากธุรกิจบุหรี่ มีมูลค่าทรัพย์สินสุทธิ 12.6 พันล้านดอลลาร์สหรัฐในปี ค.ศ. 2018 ได้รับการจัดอันดับโดยนิตยสาร "ฟอบส์" ให้เป็นผู้ที่ร่ำรวยที่สุดในประเทศอินโดนีเซีย โรเบิร์ตเป็นเจ้าของบริษัทจารุม (Djarum) ผู้ผลิตบุหรี่หวานรายใหญ่อันดับ 3 ของโลก นอกจากนี้ยังมีการลงทุนในธนาคารแบงก์เซ็นทรัลเอเชีย หนึ่งในธนาคารที่ใหญ่ที่สุดของอินโดนีเซีย
พระเจ้ากลาโศก

พระเจ้ากลาโศก หรือ พระเจ้ากากวรนะ เป็นพระราชโอรส และผู้ครองราชย์ต่อจากพระเจ้าศิศุนาค ผู้เป็นพระราชบิดา
พระองค์แบ่งอาณาจักรให้แก่พระราชโอรส 10 พระองค์ และให้พระเจ้านันทิวาธัน พระราชโอรสพระองค์ที่ 9 ขึ้นครองราชย์สืบต่อในฐานะกษัตริย์แห่งแคว้นมคธ.
รัชสมัย.
พระเจ้าศิศุนาคเปลี่ยนผ่านเมืองหลวงแคว้นมคธไปยังเวสาลี พระเจ้ากลาโศกขึ้นครองราชย์ถัดจากพระราชบิดา แล้วจึงย้ายเมืองหลวงไปยังปาฏลีบุตร
รายงานตามวรรณกรรมศาสนาพุทธ พระเจ้ากลาโศกเป็นผู้อุปถัมภ์การสังคายนาครั้งที่สองจัดขึ้นเมื่อ 100 ปีหลังพระพุทธเจ้าปรินิพพานที่เวสาลี แต่แม้ว่าพระเจ้ากลาโศกจำทำได้ดีแค่ไหน ความแตกต่างระหว่างชาวพุทธยังคงมีอยู่ต่อ พระองค์ทรงแบ่งอาณาจักรให้แก่พระราชโอรสทั้ง 10 พระองค์ไปครองราชย์
พระเจ้ามหานันทิน

พระเจ้ามหานันทิน เป็นกษัตริย์องค์ที่ 4 และเป็นกษัตริย์องค์สุดท้ายแห่ง ราชวงศ์ศิศุนาค พระองค์เป็นพระราชบุตรของ พระเจ้านันทิวรธัน พระองค์ทรงครองราชย์โดยมีเมือง ปาฏลีบุตร เป็นเมืองหลวง
พระราชประวัติ.
พระเจ้านันทิวรธัน ตามตำนานโบราณระบุว่าเป็นราชโอรสองค์ที่ 9 ของ พระเจ้ากลาโศก เป็นพระราชนัดดาของ พระเจ้าศิศุนาค ส่วนพระองค์เป็นราชโอรสองค์ที่ 10 และเป็นกษัตริย์องค์สุดท้ายของ ราชวงศ์ศิศุนาค พระองค์ถูกสังหารโดยราชบุตรนอกวรรณะของพระองค์ นั่นคือ พระเจ้ามหาปัทมนันทะ พระราชโอรสของพระองค์กับมเหสีวรรณะ ศูทร
ออคตาเวีย สเปนเซอร์

ออคตาเวีย เลโนรา สเปนเซอร์ (เกิด 25 พฤษภาคม ค.ศ. 1972) เป็นนักแสดงหญิงชาวอเมริกัน, นักเขียน และ โปรดิวเซอร์ เธอเคยได้รับรางวัลออสการ์ สาขานักแสดงสมทบหญิงยอดเยี่ยม, รางวัลลูกโลกทองคำ, รางวัลแบฟตาและรางวัลสมาคมนักแสดงภาพยนตร์และโทรทัศน์ (แซกอวอร์ด) จากการรับบท มินนี แจ็กสัน ในเรื่อง "The Help - คุณนายตัวดี สาวใช้ตัวดำ" ในปี ค.ศ. 2013 
ออคตาเวีย สเปนเซอร์เป็นนักแสดงหญิงผิวสีที่ได้รับการเสนอชื่อเข้าชิงรางวัลออสการ์มากที่สุดเป็นอันดับ 2 รองจากไวโอลา เดวิส โดยเธอได้รับการเสนอชื่อเข้าชิงรางวัลออสการ์ถึง 3 ครั้ง และเป็นนักแสดงหญิงผิวสีคนแรกที่ได้รับการเสนอชื่อเข้าชิงรางวัลนี้ถึง 2 สมัยติดต่อกัน
สเปนเซอร์ มีผลงานการแสดงภาพยนตร์เรื่องแรกคือ "A Time to Kill - ยุติธรรมอำมหิต" ในปี ค.ศ. 1996 จากนั้นเธอได้มีผลงานการแสดงในบทบาทต่างๆทั้งในละครโทรทัศน์และภาพยนตร์ จนมาประสบความสำเร็จอย่างมากจากการรับบทบาทเป็นสาวใช้ในภาพยนตร์ดรามาอิงประวัติศาสตร์เรื่อง "The Help - คุณนายตัวดี สาวใช้ตัวดำ" ในปี ค.ศ. 2011 ซึ่งการแสดงของเธอในภาพยนตร์เรื่องดังกล่าวทำให้เธอได้รับรางวัลออสการ์ สาขานักแสดงสมทบหญิงยอดเยี่ยม นอกจากนี้ในปี ค.ศ. 2013 เธอยังได้รับรางวัลนักแสดงสมทบหญิงยอดเยี่ยมจากคณะกรรมการตรวจสอบภาพยนตร์แห่งชาติ จากการแสดงในภาพยนตร์ชีวประวัติที่กำกับโดยไรอัน คูเกลอร์เรื่อง "Fruitvale Station - ยุติธรรมอำพราง" 
ในปี ค.ศ. 2016–17 สเปนเซอร์ ได้รับการเสนอชื่อเข้าชิงรางวัลออสการ์สาขานักแสดงสมทบหญิงยอดเยี่ยม จากการแสดงในภาพยนตร์ชีวประวัติย้อนยุคเรื่อง "Hidden Figures - ทีมเงาอัจฉริยะ" ในปี ค.ศ. 2016 และจากภาพยนตร์แนวแฟนตาซีเรื่องเดอะ เชพ ออฟ วอเทอร์ ในปี ค.ศ. 2017 ทำให้เธอได้รับการบันทึกว่าเป็นนักแสดงหญิงผิวสีคนแรกที่ได้รับการเสนอชื่อเข้าชิงรางวัลออสการ์ 2 สมัยติดต่อกัน โดยปัจจุบันเธอได้รับการเสนอชื่อเข้าชิงรางวัลออสการ์รวม 3 ครั้งและเป็นนักแสดงหญิงผิวสีที่ได้รับการเสนอชื่อเข้าชิงรางวัลออสการ์มากที่สุดเป็นอันดับ 2 รองจากไวโอลา เดวิส
ส่วนผลงานการแสดงภาพยนตร์เรื่องอื่นๆของเธอได้แก่ "Snowpiercer - ยึดด่วน วันสิ้นโลก" (ค.ศ. 2013) ที่กำกับโดยพง จุน-โฮ, ภาพยนตร์ชีวประวัติของเจมส์ บราวน์เรื่อง "Get on Up - เจมส์ บราวน์ เพลงเขย่าโลก" (ค.ศ. 2014), "The Divergent Series: Insurgent - คนกบฏโลก" (ค.ศ. 2015), "The Divergent Series: Allegiant - ปฏิวัติสองโลก" (ค.ศ. 2016), "Gifted - อัจฉริยะสุดดวงใจ" (ค.ศ. 2017), "The Shack -กระท่อมเหนือปาฏิหาริย์" (ค.ศ. 2017),  "Instant Family - ครอบครัวปุ๊ปปั๊บ" (ค.ศ. 2018), "Ma - แม่... ร้าย" (ค.ศ. 2019) , "Luce - อุดมคติของลูกชาย" (ค.ศ. 2019) และการพากย์เสียงตัวละครในภาพยนตร์คอมพิวเตอร์แอนิเมชันของวอลต์ดิสนีย์เรื่อง "Onward - คู่ซ่าล่ามนต์มหัศจรรย์" ในปี ค.ศ. 2020
นอกจากการแสดงภาพยนตร์แล้วเธอยังมีผลงานละครโทรทัศน์ที่โด่งดังเช่นการรับบาทในซิตคอมของสถานีซีบีเอสเรื่อง "Mom - มัม คุณแม่ตระกูลแซบ" (ค.ศ. 2013–15), "Red Band Society" (ค.ศ. 2014–15) ของสถานีฟ็อกซ์ และรับบทนักแสดงนำในซีรีส์ของเน็ตฟลิกซ์เรื่อง "Self Made - เศรษฐินีจากดิน:มาดาม ซี.เจ.วอล์คเกอร์" (ค.ศ. 2020)
พรรคเกษตรกร (พ.ศ. 2517)

พรรคเกษตรกร เป็นพรรคการเมืองที่จดทะเบียนจัดตั้งพรรคเมื่อวันที่ 20 พฤศจิกายน พ.ศ. 2517 มีอภิรัตน์ บริบูรณ์ เป็นหัวหน้าพรรค และระบิล บริบูรณ์ เป็นเลขาธิการพรรค 
พรรคเกษตรกร ลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519
บทบาทของพรรค.
การเลือกตั้ง พ.ศ. 2518.
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคเกษตรกรได้รับเลือกตั้งสมาชิกสภาผู้แทนราษฎร จำนวน 1 คน คือ สมศักดิ์ สมบูรณ์ทรัพย์ จังหวัดราชบุรี
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคเกษตรกร ก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด
เมอร์จัง

เมอร์จัง (ประชากรโดยประมาณ (สำมะโน ค.ศ. 2000): 3,170) เป็นเมืองที่อยู่ในตำบล  ของชื่อเดียวกันในอำเภอมารัง, รัฐตรังกานู, ประเทศมาเลเซีย โดยมีการประมง (รวมไปถึงการเพาะเลี้ยงหอยนางรม) กับเกษตรกรรมเป็นเศรษฐกิจหลักของเมืองนี้
พรรคประชาเสรี

พรรคประชาเสรี เป็นพรรคการเมืองในประเทศไทย ก่อตั้งขึ้นเมื่อปี พ.ศ. 2525 โดยมี ดร.วัฒนา เขียววิมล เป็นหัวหน้าพรรค และนายแพทย์สมศักดิ์ เศรษฐกร เป็นเลขาธิการพรรค 
ประวัติ.
พรรคประชาเสรี ก่อตั้งขึ้นเมื่อวันที่ 8 มกราคม พ.ศ. 2525 ดทะเบียนตามกฎหมายว่าด้วยพรรคการเมือง เป็นลำดับที่ 1/2525 โดยมีสำนักงานที่ตั้งอยู่เลขที่ 1193 ถนนพหลโยธิน กรุงเทพมหานคร โดยมีกรรมการบริหารชุดแรก ประกอบด้วย
พรรคประชาเสรี ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งจำนวน 1 ที่นั่ง คือ ละออ วรรณทอง จากจังหวัดจันทบุรี
พรรคประชาเสรี ถูกยุบพรรคเมื่อวันที่ 16 ธันวาคม พ.ศ. 2529
วัฒนา เขียววิมล

วัฒนา เขียววิมล เป็นหัวหน้าขบวนการนวพล ช่วงเหตุการณ์ตุลาคม พ.ศ. 2517 วันมหาวิปโยค และเป็นอดีตหัวหน้าพรรคประชาเสรี
ประวัติ.
วัฒนา เขียววิมล เกิดเมื่อวันที่ 11 กันยายน พ.ศ. 2487 ที่อำเภอหนองแค จังหวัดสระบุรี ได้รับการศึกษาชั้นประถมจากโรงเรียนเขียววิมลราษฏรอุปถัมภ์ (วัดขอนชะโงก) ชั้นมัธยมต้นจากโรงเรียนแม้นศรีวิทยา กรุงเทพฯ และโรงเรียนมาลาสวรรค์ อำเภอบ้านนา จังหวัดนครนายก จนบชั้นมัธยมปลายจากโรงเรียนอำนวยศิลป์ จากนั้นได้ศึกษาอนุปริญญาทางวิศวกรรม จากเบคเกริสฟิลด์คอลเลจคาลิฟอร์เนีย สหรัฐฯ พ.ศ. 2509 ปริญญาตรีทางเศรษฐศาสตร์ จากมหาวิทยาลัยซาคราเมนโต้ คาลิฟอร์เนีย สหรัฐอเมริกา พ.ศ. 2512 ปริญญาโททางการศึกษาเกี่ยวกับเอเชียและอาฟริกา (อารยธรรมนอกเหนือจากตะวันตก) จากมหาวิทยาลัยซีตัลฮอล นิวเจอร์ซี่ สหรัฐอเมริกา พ.ศ. 2513 และได้รับปริญญาเอก (Ph.D) ด้านการบริหารและการจัดการ (Administration /Management) ณ สถาบันการศึกษาชั้นสูงมหาวิทยาลัยวาลเด้น
การทำงาน.
วัฒนา เคยเป็นหัวหน้าขบวนการนวพล ซึ่งเป็นขบวนการที่จัดตั้งตามแผนปฏิบัติการของกองอำนวยการรักษาความมั่นคงภายใน (กอ.รมน.) ซึ่งก่อตั้งขึ้นในปี 2517 
วัฒนา ก่อตั้งพรรคการเมืองในปี พ.ศ. 2525 ชื่อ "พรรคประชาเสรี" โดยเขารับตำแหน่งหัวหน้าพรรค และมีพลอากาศเอก บัว ศิริทรัพย์ อดีตรัฐมนตรีช่วยว่าการกระทรวงกลาโหม ร่วมเป็นกรรมการบริการพรรค
นอกจากนั้น วัฒนายังเคยเป็นกงสุลกิตติมศักดิ์สาธารณรัฐประชาชนแทนซาเนีย ประจำราชอาณาจักรไทย เป็นประธานกรรมการมูลนิธิสุวรรณภูมิ เป็นประธานกรรมการเหมืองอัญมณี (A.A.P.S. Umba Mines) ในประเทศสาธารณรัฐประชาชนแทนซาเนีย
เขาเคยเป็นที่ปรึกษารัฐมนตรีว่าการกระทรวงการต่างประเทศ (ปองพล อดิเรกสาร)
เรนาตอ เกลิช

เรนาตอ เกลิช (เกิดวันที่ 31 มีนาคม ค.ศ. 1991) เป็นนักฟุตบอลชาวโครเอเชียผู้เล่นในตำแหน่งเซ็นเตอร์แบ็ก โดยล่าสุดเล่นให้กับบีจี ปทุม ยูไนเต็ด ในไทยลีก
สโมสรอาชีพ.
บุรีรัมย์ ยูไนเต็ด.
เกลิชมีข่าวว่าจะย้ายมาบุรีรัมย์เพื่อลงเล่นในตำแหน่งกองหลังแทนที่ของอันเดรส ตุญเญซ ที่เพิ่งยกเลิกสัญญากับสโมสร เขาเดินทางมาถึงประเทศไทยเมื่อวันที่ 14 มิถุนายน ค.ศ. 2020 โดยมีการแถลงการณ์ผ่านศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อมาในวันที่ 26 กันยายน เขาลงเล่นในไทยลีกครั้งแรกในนัดที่บุรีรัมย์เปิดบ้านเอาชนะสุพรรณบุรี 1–0 ต่อมาในวันที่ 3 ตุลาคม เขาทำประตูแรกในไทยลีกด้วยการโหม่งลูกเปิดของจิดี คานยุค ช่วยให้ทีมบุกไปเอาชนะเชียงราย ยูไนเต็ดที่สิงห์สเตเดียม 1–0 ต่อมาในวันที่ 11 พฤศจิกายน เขาทำประตูที่ 2 ในลีก ช่วยให้บุรีรัมย์เปิดบ้านเอาชนะระยองในนัดตกค้างไปได้ 5–1 ต่อมาในวันที่ 12 ธันวาคม เขาทำประตูที่ 3 ในลีก นับเป็นประตูชัยช่วยให้บุรีรัมย์บุกเอาชนะแบงค็อก ยูไนเต็ดที่ทรูสเตเดียม 2–1
ชลบุรี.
ในวันที่ 26 ธันวาคม ค.ศ. 2020 เกลิชได้ย้ายไปชลบุรี หลังจากที่เขาได้ลงเล่นนัดสุดท้ายให้กับบุรีรัมย์ที่บุกไปเอาชนะชลบุรี 2–0
 "ณ วันที่ 26 ธันวาคม 2020"
ไอเทต

ไอเทต หรือเรียกอีกชื่อว่า อาเทต เป็นสตรีในราชสำนักของอียิปต์โบราณ เป็นพระชายาในเจ้าชายเนเฟอร์มาอัตที่ 1 ผู้เป็นพระราชโอรสพระองค์โตของฟาโรห์สเนเฟรู ซึ่งเป็นที่รู้จักในตำแหน่งของขุนนางระดับสูงและหัวหน้านักบวชแห่งเทพีบาสเทต นางเป็นมารดาของเจ้าหญิงสามพระองค์และเจ้าชายอีกหลายพระองค์ และหนึ่งในบุตรชายนามว่า เฮมิอูนู เป็นผู้สืบทอดตำแหน่งขุนนางจากพระบิดา โดยศพของนางและเจ้าชายเนเฟอร์มาอัตที่ 1 ถูกฝังอยู่ที่มาสตาบาหมายเลขที่ 16 ในเมืองไมดุม
ด้านครอบครัว.
บุตรทั้งหมดสิบห้าพระองค์ถูกบันทึกอยู่ในมาสตาบาในเมืองไมดุม โดยที่เจ้าหญิงดเจฟาเซน เจ้าหญิงไอเซซู และเจ้าชายเฮมิอูนู, เจ้าชายไอซู, เจ้าชายเทตา และเจ้าชายเคนติเมเรส ถูกพบในภาพสลักที่เจริญชันษาแล้ว ในขณะที่เจ้าหญิงปาเกติและเจ้าชายไอติเซน, อินคาเอฟ, เซิฟคา, เวเฮมคา, เซปเซสคา, คาเคนต์, อังค์เฮอเซเรเทฟ, อังค์เฮอเฟเนดเจฟ, บูเนบ, เซปเซสเนบ และเนบเคเนต ถูกพบในภาพสลักอยู่ในวัยเยาว์ โดยเจ้าชายเฮมิอูนู ผู้ที่ถูกสันนิษฐานว่าเป็นขุนนางที่วางแผนสร้างมหาพีระมิดแห่งคูฟูและมักจะถูกอ้างถึงว่าเป็นนักสถาปนิกอีกด้วย
เบรชชากัลโช

เบรชชากัลโช หรือ เบรชชา  เป็นสโมสรฟุตบอลอิตาลี ตั้งอยู่ที่เมืองเบรชชาในแคว้นลอมบาร์เดีย ปัจจุบันลงเล่นในเซเรียอา
เบรชชาเคยแข่งขันในเซเรียบีถึง 61 ฤดูกาล และมี 18 ฤดูกาลติดต่อกัน (1947–48 ถึง 1964–65) ที่พวกเขาอยู่ในลีกรองนี้ โดยพวกเขาเคยชนะเลิศเซเรียบี 4 สมัย ฤดูกาลบนเซเรียอาที่ดีที่สุดคือฤดูกาล 2000–01 ซึ่งพวกเขาจบอันดับที่ 8 นับตั้งแต่ศตวรรษที่ 21 เป็นต้นมา เบรชชาได้เข้าร่วมแข่งขันอินเตอร์โตโตคัพสองครั้ง โดยเคยเข้าชิงชนะเลิศในปี 2001 ซึ่งสุดท้ายก็ไปแพ้ด้วยกฎประตูทีมเยือนต่อปารีแซ็ง-แฌร์แม็ง สีของสโมสรคือสีน้ำเงินและขาว สนามเหย้าของสโมสรคือสตาดีโอมารีโอรีกามอนตี ความจุ 16,743 ที่นั่ง
อูนีโอเนสปอร์ตีวาเลชเช

อูนีโอเนสปอร์ตีวาเลชเช หรือ เลชเช  เป็นสโมสรฟุตบอลอิตาลี ตั้งอยู่ที่เลชเชในแคว้นปุลยา ปัจจุบันแข่งขันในเซเรียอา ซึ่งเป็นลีกสูงสุดของอิตาลี สนามเหย้าของสโมสรคือสตาดีโอเวียเดลมาเร ความจุ 31,533 ที่นั่ง หัวหน้าผู้ฝึกสอนคนปัจจุบันคือ ฟาบิโอ ลิเวรานี ซึ่งทำหน้าที่มาตั้งแต่เดือนกันยายน ค.ศ. 2017 เขาช่วยให้เลชเชเลื่อนชั้นถึงสองครั้ง จากเซเรียซีไปสู่เซเรียบี และไปสู่เซเรียอา ตามลำดับ
สโมสรก่อตั้งใน ค.ศ. 1908 ช่วงเวลาส่วนใหญ่ของสโมสรจะสลับกันขึ้นลงระหว่างลีกระดับสองและลีกสูงสุด โดยสโมสรปรากฎตัวบนลีกสูงสุดครั้งแรกในฤดูกาล 1985–86 ผลงานที่ดีที่สุดบนเซเรียอาคืออันดับที่ 9 ในฤดูกาล 1988–89 หากดูตารางคะแนนเซเรียอาตลอดกาล เลชเชจะอยู่ในอันดับที่ 27 สโมสรลงเล่นในเซเรียอา 15 ฤดูกาล และเซเรียบี 25 ฤดูกาล เคยชนะเลิศโกปปาอาลิเดลลาวิตตอเรียในฐานะแชมป์เซเรียบีในปี 2010 นอกจากนี้ยังเคยชนะเลิศโกปปาอิตาเลียเซเรียซีในปี 1975 และแองโกล-อิตาเลียนคัพ (ถ้วยกึ่งอาชีพ) ในปี 1976
ผู้เล่นและแฟนของเลชเช มักถูกเรียกว่า "ซาเลนตินี" หรือ "จัลโลรอสซี" หรือ "ลูปี"
* โกปปาอาลิเดลลาวิตตอเรีย (1) – 2009–10
* เลื่อนชั้น – 1984–85, 1987–88, 1992–93, 1996–97, 1998–99, 2002–03, 2007–08, 2009–10, 2018-19
บัว ศิริทรัพย์

พลอากาศเอก บัว ศิริทรัพย์ อดีตรัฐมนตรีช่วยว่าการกระทรวงกลาโหม ในรัฐบาลสัญญา ธรรมศักดิ์
ประวัติ.
พล.อ.อ. บัว ศิริทรัพย์ รับราชการทหารอากาศในสังกัดกองทัพอากาศไทย เคยได้รับการแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของนายสัญญา ธรรมศักดิ์ เมื่อปี พ.ศ. 2517 ต่อมาในปี พ.ศ. 2518 ได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 4
หลังการรัฐประหารในประเทศไทย พ.ศ. 2519 พล.อ.อ. บัว ศิริทรัพย์ ได้รับการแต่งตั้งเป็นสมาชิกสภาปฏิรูปการปกครองแผ่นดิน ซึ่งประกอบด้วยสมาชิกจำนวน 340 คน ทำหน้าที่ฝ่ายนิติบัญญัติ
ในปี พ.ศ. 2525 พล.อ.อ. บัว ได้ร่วมกับ ดร.วัฒนา เขียววิมล อดีตผู้นำขบวนการนวพล ก่อตั้งพรรคการเมืองชื่อว่า "พรรคประชาเสรี" ส่งสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้ง 1 ที่นั่ง
เทศบาลเมืองผักไห่

เทศบาลเมืองผักไห่ เป็นเทศบาลเมืองซึ่งมีอาณาเขตครอบคลุมพื้นที่บางส่วนของตำบลผักไห่ ตำบลตาลาน ตำบลลาดชิด และตำบลหน้าโคก และพื้นที่ทั้งหมดของตำบลบ้านใหญ่และตำบลอมฤต ในอำเภอผักไห่ จังหวัดพระนครศรีอยุธยา เดิมมีฐานะเป็นสุขาภิบาลผักไห่ที่จัดตั้งขึ้นใน พ.ศ. 2499 ต่อมาใน พ.ศ. 2542 ได้ยกฐานะเป็นเทศบาลตำบล และยกฐานะขึ้นเป็นเทศบาลเมืองใน พ.ศ. 2555 ในปี พ.ศ. 2564 เขตเทศบาลเมืองผักไห่มีประชากร 9,441 คน
เทศบาลเมืองผักไห่ตั้งอยู่ห่างจากตัวจังหวัดพระนครศรีอยุธยาไปประมาณ 30 กิโลเมตร ภูมิประเทศเป็นที่ราบลุ่ม มีแม่น้ำน้อยและคลองสาขาอีก 9 สายไหลผ่าน มีพื้นที่เกษตรกรรมร้อยละ 20 ของทั้งหมด ประชากรส่วนใหญ่นับถือศาสนาพุทธ มีวัด 7 แห่ง และมัสยิดหนึ่งแห่ง ได้แก่ มัสยิดยะมาอะตุ้ลมุสลิม การศึกษามีโรงเรียนในสังกัดต่าง ๆ ทั้งสังกัดสำนักงานคณะกรรมการการศึกษาขั้นพื้นฐาน จำนวน 7 แห่ง, สังกัดคณะกรรมการส่งเสริมการศึกษาเอกชน และสังกัดเทศบาลเมืองผักไห่ อย่างละ 1 แห่ง การขนส่งมีทางหลวงแผ่นดิน 2 สาย ได้แก่ ทางหลวงแผ่นดินหมายเลข 3412 เชื่อมต่อกับอำเภอพระนครศรีอยุธยา และหมายเลข 3454 เชื่อมต่อกับอำเภอเสนาและจังหวัดชัยนาท
เทศบาลเมืองสนั่นรักษ์

เทศบาลเมืองสนั่นรักษ์ เป็นเทศบาลเมืองซึ่งมีอาณาเขตครอบคลุมพื้นที่ตำบลบึงสนั่นและตำบลบึงน้ำรักษ์ หรือพื้นที่ตามแนวคลองเก้าไปจนถึงคลองสิบสี่ ในอำเภอธัญบุรี จังหวัดปทุมธานี จัดตั้งขึ้นครั้งแรกในฐานะสุขาภิบาลสนั่นรักษ์ใน พ.ศ. 2519 ต่อมาได้รับการจัดตั้งเป็นเทศบาลตำบลใน พ.ศ. 2542 และยกฐานะขึ้นเป็นเทศบาลเมืองในอีกห้าปีถัดมา เทศบาลเมืองสนั่นรักษ์เป็นหนึ่งในสองเทศบาลเมืองของอำเภอธัญบุรี ร่วมกับเทศบาลเมืองบึงยี่โถ ปัจจุบันในเขตเทศบาลมีประชากร 31,855 คน
เขตเทศบาลเมืองสนั่นรักษ์ในอดีตเป็นพื้นที่ป่ารก เคยมีแหล่งน้ำขนาดใหญ่ 2 แห่ง แห่งแรกมีน้ำใสมองเห็นเป็นสีดำเหมือนยางของต้นรัก ชาวบ้านจึงเรียกว่า "บึงน้ำรัก" อีกแห่งหนึ่งมีสัตว์ป่าจำนวนมากลงมากินน้ำจนเกิดเสียงดังอึกทึก ชาวบ้านจึงเรียกว่า "บึงสนั่น" ต่อมาในสมัยพระบาทสมเด็จพระจุลจอมเกล้าเจ้าอยู่หัวได้มีการขุดคลองรังสิต ทำให้บริเวณนี้กลายเป็นพื้นที่ที่มีความอุดมสมบูรณ์เหมาะแก่การเกษตรมากขึ้นและเกิดพืชเศรษฐกิจที่สำคัญในเวลาต่อมา นั่นคือ ส้มเขียวหวาน เมื่อมีการจัดตั้งสุขาภิบาลแห่งใหม่จึงนำชื่อบึงทั้งสองมารวมกัน เรียกว่า "สนั่นรักษ์" เทศบาลเมืองสนั่นรักษ์ได้รับ Best Practice Model จากศูนย์อนามัยที่ 1 กรมอนามัย กระทรวงสาธารณสุข ใน พ.ศ. 2551
ประชากรส่วนใหญ่ในเขตเทศบาลนับถือศาสนาพุทธ มีวัดจำนวน 3 แห่ง และมัสยิดอีก 2 แห่ง การศึกษามีโรงเรียนที่เปิดสอนระดับมัธยมศึกษาและสถานศึกษาระดับอาชีวศึกษาอย่างละหนึ่งแห่ง และมีสถาบันอุดมศึกษาหนึ่งแห่ง ได้แก่ มหาวิทยาลัยการกีฬาแห่งชาติประจำภาคกลาง วิทยาเขตกรุงเทพ ตั้งอยู่ที่คลองสิบสาม โรงงานอุตสาหกรรมในพื้นที่เทศบาล ประกอบด้วยโรงงานผลิตกระดาษ โรงงานผลิตพลาสติก และโรงงานผลิตไวน์ การขนส่งมีถนนรังสิต-นครนายก ส่วนไฟฟ้ารับกระแสไฟฟ้าจากสถานีจ่ายไฟฟ้าย่อยบ้านใหม่ในอำเภอเมืองปทุมธานี
ไมเคิล มักกัฟเวิร์น

ไมเคิล มักกัฟเวิร์น (เกิดวันที่ 12 กรกฎาคม ค.ศ. 1984) เป็นนักฟุตบอลชาวไอร์แลนด์เหนือผู้เล่นในตำแหน่งผู้รักษาประตูให้กับนอริชซิตีใน อีเอฟแอลแชมเปียนชิป และทีมชาติไอร์แลนด์เหนือ
มักกัฟเวิร์นเกิดที่เอนนิสกิลเลน และเริ่มต้นอาชีพกับเซลติกในสกอตติชพรีเมียร์ลีกใน ค.ศ. 2001 เขามีช่วงที่ถูกปล่อยยืมตัวให้กับสแตรนแรร์ในสกอตติชเซคันด์ดิวิชันใน ค.ศ. 2005 และเซนต์จอห์นสโตนในสกอตติชเฟิสต์ดิวิชันใน ค.ศ. 2006 ต่อมาเขาย้ายออกจากเซลติกใน ค.ศ. 2008 โดยที่ไม่เคยลงเล่นให้กับทีมชุดใหญ่เลย หลังจากนั้น เขาย้ายไปร่วมทีมดันดียูไนเต็ดในสกอตติชพรีเมียร์ลีก แต่ก็ออกจากสโมสรหลังจากที่ไม่ได้ลงเล่นเลยในหนึ่งฤดูกาลที่ผ่านมา ใน ค.ศ. 2009 เขาย้ายไปรอสส์เคาน์ตีในเฟิสต์ดิวิชัน ซึ่งเขามีช่วงเวลาสองปีที่ประสบความสำเร็จ ต่อมาใน ค.ศ. 2011 เขาย้ายไปฟอลเกิร์ก ก่อนที่จะย้ายไปฮามิลตันอะคาเดมิคัลใน ค.ศ. 2014 หลังจากที่เขาได้เล่นในสกอตแลนด์ทั้งหมด 15 ปีแล้ว เขาก็ได้ย้ายไปนอริชซิตีในอังกฤษในเดือนกรกฎาคม ค.ศ. 2016.
มักกัฟเวิร์นเคยเป็นตัวแทนของไอร์แลนด์เหนือในทีมชาติรุ่นอายุไม่เกิน 19 และ 21 ปี เขาลงเล่นให้กับทีมชาติชุดใหญ่ครั้งแรกในเดือนพฤษภาคม ค.ศ. 2010 และเป็นส่วนหนึ่งของทีมชาติในฟุตบอลชิงแชมป์แห่งชาติยุโรป 2016
เกียรติประวัติ.
เซลติก
รอสส์เคาน์ตี
ฟอลเกิร์ก
คอเนอร์ มักล็อกลิน

คอเนอร์ เกราร์ด มักล็อกลิน (เกิดวันที่ 26 กรกฎาคม ค.ศ. 1991) เป็นอดีตนักฟุตบอลชาวไอร์แลนด์เหนือผู้เล่นในตำแหน่งแบ็กขวา
สโมสรอาชีพ.
เปรสตันนอร์ธเอ็นด์.
มักล็อกลินเกิดที่เบลฟาสต์ และได้เริ่มเล่นฟุตบอลอาชีพกับเปรสตันนอร์ธเอ็นด์ในเดือนมกราคม ค.ศ. 2010 โดยเขาลงเล่นนัดแรกให้กับสโมสรเมื่อวันที่ 12 พฤศจิกายน ค.ศ. 2010 ในนัดที่พ่ายแพ้ต่อฮัลล์ซิตี 0–2 ต่อมาในเดือนธันวาคมปีเดียวกัน 2010 มักล็อกลินตัดสินใจต่อสัญญากับสโมสรจนถึง ค.ศ. 2013 ต่อมาในเดือนมีนาคม ค.ศ. 2011 เขาถูกปล่อยยืมตัวให้กับชรูว์สบรีทาวน์
เขาปรากฏในรายชื่อผู้เล่นที่จะย้ายออกจากสโมสรในเดือนพฤษภาคม ค.ศ. 2012
ฟลีตวุดทาวน์.
มักล็อกลินย้ายไปฟลีตวุดทาวน์ในวันที่ 20 กรกฎาคม ค.ศ. 2012 และได้ต่อสัญญาสามปีกับสโมสรในเดือนมิถุนายน ค.ศ. 2014 ต่อมาในเดือนกุมภาพันธ์ ค.ศ. 2015 เขาสามารถทำประตูแรกในอาชีพของเขาได้
มิลล์วอลล์.
มักล็อกลินเซ็นสัญญากับมิลล์วอลล์ในเดือนกรกฎาคม ค.ศ. 2017 และทำประตูแรกในนามสโมสรในนัดที่เสมอกับควีนส์พาร์กเรนเจอส์ 2–2 เมื่อวันที่ 12 กันยายน ค.ศ. 2017
ซันเดอร์แลนด์.
มักล็อกลินย้ายไปซันเดอร์แลนด์แบบไม่มีค่าตัวในวันที่ 1 กรกฎาคม ค.ศ. 2019
ทีมชาติ.
มักล็อกลินเคยเล่นให้กับทีมชาตินอร์เทิร์นไอร์แลนด์ชุดเยาวชน ต่อมาเขาถูกเรียกติดทีมชาติชุดใหญ่เป็นครั้งแรกในเดือนตุลาคม ค.ศ. 2011 และได้ลงเล่นครั้งแรกในนัดที่แพ้อิตาลี 0–3 เมื่อวันที่ 11 ตุลาคม ค.ศ. 2011
มักล็อกลินได้ลงเล่นให้กับทีมชาตินอร์เทิร์นไอร์แลนด์ในนัดแรกของฟุตบอลชิงแชมป์แห่งชาติยุโรป 2016 นัดที่พบกับโปแลนด์
 "ณ วันที่ 5 กันยายน 2019"
อาร์แมน ซาร์กซียัน

อาร์แมน ซาร์กซียัน  เป็นนักการเมือง นักฟิสิกส์ นักวิทยาศาสตร์คอมพิวเตอร์ชาวอาร์มีเนีย อดีตนายกรัฐมนตรีอาร์มีเนียตั้งแต่วันที่ 4 พฤศจิกายน พ.ศ. 2539 ถึง 20 มีนาคม พ.ศ. 2540 และอดีตประธานาธิบดีอาร์มีเนียระหว่าง พ.ศ. 2561 ถึง 2565
แร่ม พรหโมบล บุณยประสพ

คุณหญิงแร่ม พรหโมบล บุณยประสพ เป็นเนติบัณฑิตหญิงคนแรกของประเทศไทย อดีตสมาชิกสภาผู้แทนราษฎรจังหวัดภูเก็ต 2 สมัย อดีตสมาชิกวุฒิสภา อดีตเลขาธิการพรรคท้องถิ่นก้าวหน้า
ประวัติ.
คุณหญิงแร่ม พรหโมบล บุณยประสพ (สกุลเดิม พรหโมบล) เกิดเมื่อวันที่ 10 เมษายน พ.ศ. 2454 ที่ย่านหลังวังบูรพา กรุงเทพมหานคร เป็นธิดาคนโตของพันตำรวจเอก พระยาบุเรศผดุงกิจ (รวย พรหโมบล) อดีตอธิบดีกรมตำรวจ กับพร้อม พรหโมบล มีพี่น้องร่วมบิดามารดา 5 คน และพี่น้องต่างมารดา 13 คน คุณหญิงแร่ม สมรสกับอุดม บุณยประสพ บุตรพระยาบุณยธรรมธาดา (บุญ บุณยประสพ) กับคุณหญิงเมี้ยน มีบุตรธิดา 2 คน หนึ่งในนั่นคือ อรนุช โอสถานนท์ อดีตรัฐมนตรีช่วยว่าการกระทรวงพาณิชย์ 
คุณหญิงแร่ม สำเร็จการศึกษาชั้นมัธยมปีที่ 8 จากโรงเรียนเซนต์โยเซฟคอนเวนต์ เมื่อปี 2471 จากนั้นเข้าเรียนกฎหมายในโรงเรียนกฎหมาย กระทรวงยุติธรรม จนสำเร็จการศึกษาเป็นเนติบัณฑิตสตรีคนแรกของประเทศไทย ในปี 2473 ต่อมาได้ประกอบอาชีพทนายความ เนื่องจากในยุคนั้นยังไม่เปิดโอกาสให้สตรีสอบเป็นตุลาการ และอัยการ
การเมือง.
แร่ม พรหโมบล บุณยประสพ ได้รับเลือกตั้งเป็นสมาชิกสภาผู้แทนราษฎรจังหวัดภูเก็ต ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมืองทั้ง 2 สมัย 
ในปี พ.ศ. 2514 ได้ร่วมกับนายชำนาญ ยุวบูรณ์ ก่อตั้งพรรคท้องถิ่นก้าวหน้า ขึ้น โดยเธอรับตำแหน่งเป็นเลขาธิการพรรค
ถึงแก่อนิจกรรม.
คุณหญิงแร่ม ถึงแก่อนิจกรรม เมื่อวันที่ 22 กรกฎาคม พ.ศ. 2551 มีพิธีพระราชทานเพลิงศพเมื่อวันที่ 29 กันยายน พ.ศ. 2551 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เอยาล โอเฟอร์

เอยาล โอเฟอร์  เกิดเมื่อปี ค.ศ. 1950 เป็นมหาเศรษฐีชาวอิสราเอลในธุรกิจอสังหาริมทรัพย์และห้างสรรพสินค้า เป็นประธานของกลุ่มโอเฟอร์โกบอล โซดิแอคกรุ๊ป และโกลบอลโฮลดิง ได้รับการจัดอันดับให้เป็นบุคคลที่ร่ำรวยที่สุดในอิสราเอล มีมูลค่าทรัพย์สินสุทธิ 8.1 พันล้านดอลลาร์สหรัฐในเดือนพฤษภาคม ค.ศ. 2020 ปัจจุบันอาศัยอยู่ในประเทศโมนาโก
เฮนรี ซี

เฮนรี ตัน ชัย เซียง ซี ซีเนียร์ (อักษรโรมัน: Henry Tan Chi Sieng Sy Sr.) หรือ ชือ จื้อเฉิง  เกิดเมื่อวันที่ 15 ตุลาคม ค.ศ. 1924 เป็นนักธุรกิจชาวฟิลิปปินส์เชือสายจีนในธุรกิจค้าปลีกและอสังหาริมทรัพย์ เสียชีวิตเมื่อวันที่ 19 มกราคม ค.ศ. 2019
ซีเกิดที่มณฑลฝูเจี้ยนก่อนที่ครอบครัวจะอพยพมาอยู่ที่ฟิลิปปินส์ตั้งแต่ซีอายุได้ 12 ปี ต่อมาครอบครัวกลับไปเมืองจีนแต่ซีอยู่ที่ฟิลิปปินส์ต่อและได้เปิดร้านขายรองเท้าเล็กๆในกรุงมะนิลาในปี ค.ศ. 1958 หลายทศวรรษต่อมา ร้านค้าขายรองเท้ากลายเป็นเครือห้างสรรพสินค้าขนาดใหญ่ในชื่อ เอสเอ็มอินเวสต์เมนต์ (SM Investments) มีห้างขนาดใหญ่ 77 แห่งทั่วฟิลิปปินส์และจีน ห้างเล็ก 62 แห่ง ซูเปอร์มาร์เก็ต 56 แห่ง และร้านของชำ 200 แห่ง นอกจากนี้ยังเป็นเจ้าของบังโกเดอโอโร ธนาคารที่ใหญ่อันดับสองของจีนและบริษัลอสังหาริมทรัพย์อีกหลายแห่ง
ซีได้รับการจัดอันดับโดยนิตยสารฟอบส์ให้เป็นบุคคลที่ร่ำรวยที่สุดในฟิลิปปินส์ 11 ปีติดต่อกันก่อจะเสียชีวิต โดยมีมูลค่าทรัพย์สินสุทธิประมาณ 19 พันล้านดอลลาร์ก่อนเสียชีวิต
บิงโก!

"บิงโก!"  เป็นซิงเกิลลำดับที่ 4 ของเอเคบีโฟร์ตีเอต เปิดตัวเมื่อวันที่ 18 กรกฎาคม พ.ศ. 2550 โดย
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
อูดด์ ไรตัน

อูดด์ ไรตัน  เกิดเมื่อวันที่ 11 กันยายน ค.ศ. 1955 เป็นนักธุรกิจชาวนอร์เวย์ เป็นเจ้าของร่วมและประธานเจ้าหน้าที่บริหารของไรตันกรุ๊ป เครือบริษัทที่ลงทุนในธุรกิจอสังหาริมทรัพย์ พลังงาน ร้านสะดวกซื้อ และอื่นๆ นิตยสารฟอบส์จัดให้ไรตันเป็นบุคคลที่ร่ำรวยที่สุดในนอร์เวย์ในปี ค.ศ. 2019 ด้วยมูลค่าทรัพย์สินสุทธิ 5.7 พันล้านดอลลาร์สหรัฐ
ประวัติ.
ไรตันเกิดที่เมืองทร็อนไฮม์ ก่อนที่จะเปิดร้านค้าสาขาแรกที่บ้านเกิดในปี ค.ศ. 1972 ร่วมกับบิดา ต่อมาในปี ค.ศ. 1979 ได้เปิดร้าน REMA 1000 ขึ้นจนกลายเป็นเครือร้านสะดวกซื้อที่ประสบความสำเร็จ จนในปี ค.ศ. 1990 ทุกหมู่บ้านในนอร์เวย์ที่มีประชากรเกินหมื่นคนจะมีร้าน REMA 1000 ตั้งอยู่เสมอ จากนั้นได้มีการขยายกิจการไปเดนมาร์ก สวีเดน โปแลนด์ ฮังการี และสโลวะเกีย
ชีวิตส่วนตัว.
ไรตันแต่งงานกับมาริต อานต์เซิน ในปี ค.ศ. 1972 มีบุตรชายด้วยกันสองคนคือ โอเล โรเบิร์ต ไรตัน (เกิดปี ค.ศ. 1971) และมักนุส ไรตัน ต่อมาได้หย่าร้างและแต่งงานใหม่กับฮิลเดอ อุนด์ไลน์ ในดือนมิถุนายน ค.ศ. 2018 หลังคบหากันมาตั้งแต่ปี ค.ศ. 2012
อิริส ฟอนต์โบนา

อิริส บัลบินา ฟอนต์โบนา กอนซาเลซ  เกิดเมื่อ ค.ศ. 1942 เป็นนักธุรกิจชาวชิลีและภรรยาหม้ายของอันโดรนิโก ลุกซิช อาบาโรอา ผู้ก่อตั้งบริษัทอันโตฟากัสตาจำกัดมหาชนที่เคยเป็นบุคคลที่ร่ำรวยที่สุดในชิลี เมื่อสามีเสียชีวิตด้วยโรคมะเร็ง เธอจึงกลายเป็นบุคคลที่ร่ำรวยที่สุดแทนและมีทรัพย์สินมากเป็นอันดับ 5 ของประเทศลาตินอเมริกา มูลค่าสุทธิ 14.5 พันล้านดอลลาร์สหรัฐ (ตุลาคม ค.ศ. 2019)
โรเบิร์ต ก๊วก

โรเบิร์ต ก๊วก ฮก เหนียน (อักษรโรมัน: Robert Kuok Hock Nien) หรือ กัว เฮ่อเหนียน  เกิดเมื่อวันที่ 6 ตุลาคม ค.ศ. 1923 เป็นนักธุรกิจและนักลงทุนชาวมาเลเซีย นิตยสารฟอบส์จัดให้โรเบิร์ตเป็นบุคคลที่ร่ำรวยที่สุดในมาเลเซียในเดือนมีนาคม ค.ศ. 2019 ด้วยมูลค่าทรัพย์สินสุทธิ 12.8 พันล้านดอลลาร์สหรัฐ
โรเบิร์ตประสบความสำเร็จจากธุรกิจไร่อ้อย โรงงานน้ำตาล โรงโม่แป้ง อาหารสัตว์ น้ำมัน การกลั่นน้ำมัน การเงิน โรงแรม (เครือแชงกรีลา) ที่ดิน การค้า สินค้าบรรทุก และสิ่งพิมพ์ โดยรายได้หลักของเขามาจากบริษัทวิลมาร์อินเตอร์แนชันนอล ผู้ผลิตน้ำมันปาล์มรายใหญ่ที่สุดของโลก
ชาร์เลเนอ จี การ์วัลยู-ไฮเนอเกิน

ชาร์เลเนอ จี การ์วัลยู-ไฮเนอเกิน  เกิดเมื่อวันที่ 30 มิถุนายน ค.ศ. 1954 เป็นนักธุรกิจชาวดัตช์-อังกฤษ ทายาทบริษัทไฮเนอเกิน โดยมีหุ้น 25 เปอร์เซ็นต์ในบริษัทผู้ผลิตเบียร์รายใหญ่นี้ ทำให้ได้รับการจัดอันดับโดยนิตยสารฟอบส์ให้เป็นบุคคลที่ร่ำรวยที่สุดในประเทศเนเธอร์แลนด์ ด้วยมูลค่าทรัพย์สินสุทธิมากถึง 16.3 พันล้านดอลลาร์สหรัฐในปี ค.ศ. 2019
ประวัติ.
ชาร์เลเนอ ไฮเนอเกิน เกิดเมื่อวันที่ 30 มิถุนายน ค.ศ. 1954 เป็นบุตรสาวของนายเฟร็ดดี้ ไฮเนอเกิน นักอุตสาหกรรมเบียร์ชาวดัตช์และลูซิลล์ คุมมินส์ ชาวอเมริกันจากรัฐเคนทักกี ครอบครัวผู้ผลิตเบอร์เบินวิสกี้ (Bourbon whiskey) จบการศึกษาจากโรงเรียนมูลนิธิไรน์ลันด์ส ลีเซอุม ในเดอะเฮกก่อนจะศึกษาต่อระดับปริญญาตรีจนสำเร็จการศึกษาจากมหาวิทยาลัยไลเดิน
ชาร์เลเนอแต่งงานกับมีแกล จี การ์วัลยู ชาวอังกฤษเชื้อสายบราซิล นักการเงินและผู้อำนวยการของซิตีกรุ๊ป โดยพบกันครั้งแรกที่รีสอร์ตสกีแห่งหนึ่งในสวิตเซอร์แลนด์ มิเกลกลายเป็นที่ปรึกษาคนหนึ่งของบริษัทไฮเนอเกินในเวลาต่อมา ทั้งคู่อาศัยอยู่ในลอนดอน ประเทศอังกฤษและมีบุตรด้วยกัน 5 คน
เส้นทางธุรกิจ.
หลังจากเฟร็ดดี ไฮเนอเกิน ผู้เป็นบิดาเสียชีวิตเมื่อปี ค.ศ. 2002 ชาร์เลเนอรับมรดก 3 พันล้านดอลลาร์สหรัฐ ทำให้เธอกลายเป็นพลเมืองดัตช์ที่ร่ำรวยที่สุด
ชาร์เลเนอ ถือหุ้น 25 เปอร์เซ็นต์ในบริษัทไฮเนอเกิน ผู้ผลิตเบียร์รายใหญ่ของโลก และเคยดำรงตำแหน่งผู้อำนวยการบริหารด้วย
ประเทศสวีเดนในโอลิมปิกเยาวชนฤดูร้อน 2018

ประเทศสวีเดน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสวีเดนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 18 คน ใน 10 ชนิดกีฬา ผลการแข่งขันครั้งนี้ประเทศสวีเดนได้รับเหรียญรางวัลแบ่งเป็น 3 เหรียญทอง 2 เหรียญเงิน และ 1 เหรียญทองแดง รวมทั้งหมด 6 เหรียญ
ประเทศกรีซในโอลิมปิกเยาวชนฤดูร้อน 2018

ประเทศกรีซ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติกรีซเป็นผู้ทำหน้าที่ในการส่งนักกีฬาเข้าร่วมแข่งขันจำนวน 33 คน ใน 10 ชนิดกีฬา ผลการแข่งขันครั้งนี้ประเทศกรีซได้รับเหรียญรางวัลแบ่งเป็น 3 เหรียญทอง 1 เหรียญเงิน และ 2 เหรียญทองแดง รวมทั้งหมด 6 เหรียญ
กรองกาญจน์ วีสมหมาย

ทันตแพทย์หญิง กรองกาญจน์ วีสมหมาย (เกิด 20 ตุลาคม พ.ศ. 2482) อดีตสมาชิกสภาผู้แทนราษฎรจังหวัดศรีสะเกษ 5 สมัย อดีตสมาชิกวุฒิสภาจังหวัดศรีสะเกษ เป็นภริยาของบุญชง วีสมหมาย อดีตรองประธานสภาผู้แทนราษฎร
ประวัติ.
กรองกาญจน์ วีสมหมาย เกิดเมื่อวันที่ 20 ตุลาคม พ.ศ. 2482 ณ ตำบลกล้วยกว้าง อำเภอห้วยทับทัน จังหวัดศรีสะเกษ สำเร็จการศึกษาทันตแพทยศาสตรบัณฑิต จากมหาวิทยาลัยมหิดล สมรสกับบุญชง วีสมหมาย อดีต ส.ส.ศรีสะเกษ
กรองกาญจน์ วีสมหมาย เริ่มเข้าสู่งานการเมืองในปี พ.ศ. 2522 ลงสมัครรับเลือกตั้งสมาชิกสภาผู้แทนราษฎรจังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม และได้รับเลือกตั้งต่อเนื่อง 4 สมัย โดยไม่ย้ายพรรคเลย คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จึงย้ายไปสังกัดพรรคความหวังใหม่ และได้รับเลือกตั้งอีกเป็นสมัยที่ 5
กรองกาญจน์ เคยเป็นที่ปรึกษารองนายกรัฐมนตรี ที่ปรึกษารัฐมนตรีว่าการกระทรวงสาธารณสุข เลขานุการรัฐมนตรีว่าการกระทรวงพาณิชย์ พ.ศ. 2534
ในปี พ.ศ. 2539 ได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 7 และในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 กรองกาญจน์ ได้รับเลือกตั้งเป็นสมาชิกวุฒิสภาจังหวัดศรีสะเกษ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กรองกาญจน์ ได้ลงสมัครรับเลือกตั้ง ส.ส.ระบบสัดส่วน ในนามพรรคชาติไทย แต่ไม่ได้รับเลือกตั้ง
ประเทศเคนยาในโอลิมปิกเยาวชนฤดูร้อน 2018

ประเทศเคนยา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเคนยาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 2 ชนิดกีฬา ผลการแข่งขันครั้งนี้ประเทศเคนยาได้รับเหรียญรางวัลแบ่งเป็น 3 เหรียญทอง 1 เหรียญเงิน และ 0 เหรียญทองแดง รวมทั้งหมด 4 เหรียญ
ดูรังโก

ดูรังโก  หรือชื่อทางการว่า บิกโตเรียเดดูรังโก (Victoria de Durango) เป็นเมืองหลวงและเมืองใหญ่สุดของรัฐดูรังโก ประเทศเม็กซิโก เมืองตั้งอยู่ทางภาคเหนือของประเทศ มีประชากร 654,876 คน (ค.ศ. 2015) เมืองตั้งอยู่ที่ระดับความสูง . ยังเป็นศูนย์กลางการปกครองของเทศบาลดูรังโก
เมืองตั้งอยู่บริเวณหุบเขากวาเดียนา ก่อตั้งเมื่อวันที่ 8 กรกฎาคม ค.ศ. 1563 โดยนักสำรวจชาวสเปนเชื้อสายบาสก์ ฟรันซิสโก เด อิบาร์รา ในยุคอาณานิคมสเปน เคยเป็นเมืองหลวงของจังหวัดนวยบาวิซกายาของนิวสเปน ซึ่งปัจจุบันครอบคลุมพื้นที่รัฐดูรังโกและรัฐชิวาวา
ประเทศบราซิลในโอลิมปิกเยาวชนฤดูร้อน 2018

ประเทศบราซิล เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติบราซิลเป็นผู้ทำหน้าที่ในการส่งนักกีฬาเข้าร่วมแข่งขันจำนวน 79 คน ใน 24 ชนิดกีฬา ผลการแข่งขันครั้งนี้ประเทศบราซิลได้รับเหรียญรางวัลแบ่งเป็น 2 เหรียญทอง 4 เหรียญเงิน และ 7 เหรียญทองแดง รวมทั้งหมด 13 เหรียญ
กีฬาปัญจกีฬาสมัยใหม่ในโอลิมปิกฤดูร้อน 2020 – รอบคัดเลือก

การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 รอบคัดเลือก เป็นการแข่งขันปัญจกีฬาสมัยใหม่เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 72 คน (ชาย 36 คน หญิง 36 คน) แต่ละประเทศสามารถส่งนักกีฬาเข้าแข่งขันได้สูงสุด 2 คน วิธีการคัดเลือกเหมือนกันทั้งชายและหญิง 
ประเทศเจ้าภาพญี่ปุ่นได้รับการการันตีโควต้า 1 คนโดยอัตโนมัติ ในขณะที่อีก 2 โควต้าผ่านการรับเชิญโดยการจัดสรรของ UIPM หลังประกาศผู้ผ่านการคัดแล้วจึงมีการตัดสินใจ
เนกอยา (พิกมี)

"เนกอยา (พิกมี)" (เกาหลี: ; อาร์อาร์: "Naekkeoya"; คำว่า 'เนกอยา' แปลว่า 'คุณเป็นของฉัน' ในภาษาเกาหลี)  เป็นเพลงที่แสดงโดยผู้เข้าแข่งขันในรายการ "พรอดิวซ์โฟร์ตีเอต" และเป็นเพลงประจำรายการ เปิดตัวเมื่อวันที่ 10 พฤษภาคม พ.ศ. 2561 โดยซีเจ อีแอนด์เอ็มและสโตนมิวสิกเอนเตอร์เทนเมนต์ พร้อมกับมิวสิกวิดีโอ
รายชื่อเพลง.
การดาวน์โหลดแบบดิจิทัลแสดงในแอปเปิลมิวสิก
กีฬาเรือพายในโอลิมปิกฤดูร้อน 2020 – รอบคัดเลือก

การแข่งขันกีฬาเรือพายในโอลิมปิกฤดูร้อน 2020 รอบคัดเลือก เป็นการแข่งขันเรือพายเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส แต่ละประเทศสามารถส่งนักกีฬาเข้าแข่งขันได้เพียง 1 คนต่อรายการ และประเทศที่ได้โควต้าน้อยกว่า 2 คนจากเวิลด์แชมเปียนชิปเท่านั้นที่สามารถแข่งขันรอบคัดเลือกระดับทวีป ประเทศญี่ปุ่นเจ้าภาพได้โควต้าอัตโนมัติรายการกรรเชียงเดี่ยวชายและหญิงอย่างละ 1 คน ในกรณีที่ญี่ปุ่นไม่ผ่านการคัดเลือกรายการใดๆ